Den blir opptil 35 meter høy med en stammediameter på én meter. Barken er grønn- eller gulhvit til grå og glatt på de fleste trærne, men store trær har mørkegrå bark med grunne furer. Bladene er ovale til runde, tilspissete, 3–7 cm lange og 3–7 cm brede. Oversiden er mørkegrønn, og undersiden hvitgrønn. Bladranden er fintannet, noe som skiller arten fra den eurasiske slektningen osp (), som har større tenner. Bladstilken er flatklemt fra sidene som hos osp, og bladene skjelver ved det minste vindpust. Høstfargen på løvet er gul, mer sjelden rød.